pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองฟูกูโอกะ จัดส่งหน้ากากอนามัยและหน้ากากผ้าแก่นักเรียนไทยในโรงเรียนมัธยมปลายเมืองยานากาวะ ในช่วงการแพร่ระบาดของเชื้อไวรัส COVID-19 [กระทรวงการต่างประเทศ]
วันศุกร์ที่ 29 พฤษภาคม 2563
สถานกงสุลใหญ่ ณ เมืองฟูกูโอกะ จัดส่งหน้ากากอนามัยและหน้ากากผ้าแก่นักเรียนไทยในโรงเรียนมัธยมปลายเมืองยานากาวะ ในช่วงการแพร่ระบาดของเชื้อไวรัส COVID-19 [กระทรวงการต่างประเทศ]
สถานกงสุลใหญ่ ณ เมืองฟูกูโอกะ จัดส่งหน้ากากอนามัยและหน้ากากผ้าแก่นักเรียนไทยในโรงเรียนมัธยมปลายเมืองยานากาวะ ในช่วงการแพร่ระบาดของเชื้อไวรัส COVID-19
เมื่อวันที่ 25 พฤษภาคม 2563 นายเคน โคกะ ผู้อํานวยการโรงเรียนมัธยมปลายยานากาวะ เมืองยานากาวะ จ.ฟูกูโอกะ ได้จัดพิธีมอบหน้ากากอนามัยและหน้ากากผ้า ซึ่งสถานกงสุลใหญ่ฯ ได้จัดส่งให้ทางไปรษณีย์ เพื่อมอบให้กับนักเรียนไทยที่กําลังศึกษาที่โรงเรียนดังกล่าว จํานวน 15 คน โดยได้กล่าวขอบคุณสถานกงสุลใหญ่ฯ ที่มีความห่วงใยนักเรียนไทยของโรงเรียน และให้การสนับสนุนกิจกรรมของโรงเรียนยานากาวะมาโดยตลอด
นอกจากนี้ กงสุลใหญ่ฯ ยังได้มีหนังสือแสดงความขอบคุณผู้อํานวยการโรงเรียนมัธยมปลายยานากาวะ ที่ได้ช่วยดูแลนักเรียนไทยในช่วงที่มีการแพร่ระบาดของเชื้อไวรัส COVID-19 และหวังว่า นักเรียนไทยจะตระหนักถึงความสําคัญในการป้องกันตนเองจากเชื้อไวรัสดังกล่าว โดยการปฏิบัติตามมาตรการป้องกันการแพร่ระบาดของโรงเรียนและหน่วยงานท้องถิ่นอย่างเคร่งครัด
อนึ่ง โรงเรียนมัธยมปลายยานากาวะ เป็นโรงเรียนเอกชน ตั้งอยู่ที่เมืองยานากาวะ จ.ฟูกูโอกะ ก่อตั้งเมื่อเดือนเมษายน ปี พ.ศ. 2484 เปิดทําการสอนในระดับมัธยมศึกษาตอนปลาย และเปิดรับนักเรียนต่างชาติจากประเทศต่าง ๆ รวมทั้งนักเรียนไทยเข้าเรียน นอกจากนี้ ทางโรงเรียนได้ขยายความร่วมมือด้านการศึกษากับสํานักงานคณะกรรมการส่งเสริมการศึกษาเอกชน โดยได้รับอนุญาตให้จัดตั้งโรงเรียนสาขาในต่างประเทศสาขาแรกที่ จ.นครศรีธรรมราช เมื่อปี พ.ศ. 2559 เปิดสอนในหลักสูตรสายสามัญ ระดับมัธยมศึกษาตอนต้น โดยเน้นการเรียนการสอนเป็นภาษาอังกฤษและภาษาญี่ปุ่นเพิ่มเติม เพื่อผลักดันให้นักเรียนไทยมีโอกาสไปศึกษาต่อระดับมัธยมศึกษาตอนปลาย ที่ประเทศญี่ปุ่น
ปัจจุบัน มีนักเรียนไทยกําลังศึกษาในระดับมัธยมศึกษาปีที่ 4 – 6 ที่โรงเรียนมัธยมปลายยานากาวะ จํานวน 16 คน โดยมี 1 ราย เดินทางกลับประเทศไทยในช่วงปิดภาคเรียนและยังไม่สามารถกลับมาญี่ปุ่นได้ โดยในช่วงที่มีการแพร่ระบาดของเชื้อไวรัส COVID-19 ทางโรงเรียนได้ทดลองเปิดเรียนทางระบบออนไลน์ทุกวัน วันละ 6 ชั่วโมง เพื่อเป็นหนึ่งในมาตรการป้องกันการแพร่ระบาดของเชื้อไวรัส และอํานวยความสะดวกให้กับนักเรียนต่างชาติที่ยังไม่สามารถเดินทางกลับมาเรียนต่อที่ญี่ปุ่นได้ในขณะนี้
รัฐบาลไทย-ข่าวทำเนียบรัฐบาล-ปลัด สธ.ส่งหนังสือถึงรพ.เอกชน คลินิก ร้านขายยา ไม่ให้ยาลดไข้กลุ่มเอ็นเสด ผู้ป่วยสงสัยไข้เลือดออก
วันอังคารที่ 14 สิงหาคม 2561
ปลัด สธ.ส่งหนังสือถึงรพ.เอกชน คลินิก ร้านขายยา ไม่ให้ยาลดไข้กลุ่มเอ็นเสด ผู้ป่วยสงสัยไข้เลือดออก
ปลัดกระทรวงสาธารณสุข ส่งหนังสือขอความร่วมมือโรงพยาบาลเอกชน/ คลินิก/ร้านขายยาช่วยเฝ้าระวังผู้ป่วยไข้เลือดออก ไม่ให้ยาลดไข้กลุ่มเอ็นเสด หากอาการไม่ดีขึ้นใน 2 วัน แนะนําผู้ป่วยไปโรงพยาบาล โดยเฉพาะกลุ่มเสี่ยง
ปลัดกระทรวงสาธารณสุข ส่งหนังสือขอความร่วมมือโรงพยาบาลเอกชน/ คลินิก/ร้านขายยาช่วยเฝ้าระวังผู้ป่วยไข้เลือดออก ไม่ให้ยาลดไข้กลุ่มเอ็นเสด หากอาการไม่ดีขึ้นใน 2 วัน แนะนําผู้ป่วยไปโรงพยาบาล โดยเฉพาะกลุ่มเสี่ยง ขอให้ประชาชนช่วยกันทําลายแหล่งเพาะพันธุ์ลูกน้ํายุงลายที่บ้าน โรงเรียน วัด/ศาสนสถาน
วันนี้ (14 สิงหาคม 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มีความเป็นห่วงสถานการณ์โรคไข้เลือดออก ที่ในเดือนสิงหาคม มักพบผู้ป่วยไข้เลือดออกสูงขึ้น เกือบร้อยละ 50 เป็นนักเรียนผู้เสียชีวิตส่วนใหญ่เป็นผู้ที่ใหญ่มีโรคเรื้อรัง ได้แก่ ภาวะอ้วน เบาหวาน โรคความดันโลหิตสูง โรคหัวใจ โรคเลือดส่วนใหญ่ซื้อยามารับประทานเอง เมื่อมีอาการหนักแล้วจึงไปโรงพยาบาล ทําให้มีโอกาสเสียชีวิตสูง จึงให้กรมสนับสนุนบริการสุขภาพ ทําหนังสือขอความร่วมมือไปยังโรงพยาบาลเอกชน คลินิกและร้านขายยาทั่วประเทศให้ระวังการจ่ายยาลดไข้กลุ่มเอ็นเสด (NSAIDs)ทั้งยารับประทานและยาฉีด แก่ผู้ที่มีไข้ และช่วยเฝ้าระวังผู้ป่วยโรคไข้เลือดออก ขอให้ส่งต่อผู้ป่วยไปรับการรักษาที่โรงพยาบาล โดยเฉพาะกลุ่มเสี่ยงมีอาการรุนแรง เพื่อให้ได้รับการดูแลรักษา ลดอัตราการเสียชีวิต
นายแพทย์เจษฎากล่าวต่อว่า ขอให้สํานักงานสาธารณสุขจังหวัด ร่วมกับโรงเรียน วัด ศาสนสถานในพื้นที่เร่งสํารวจค่าดัชนีลูกน้ํายุงลาย ซึ่งยังพบว่ายังมีค่าสูงอยู่ และรณรงค์ให้ประชาชน ช่วยกันกําจัดแหล่งเพาะพันธุ์ยุงลายในบ้าน โรงเรียน วัด ศาสนสถานซึ่งเป็นวิธีป้องกันไข้เลือดออกที่ดีที่สุดใช้มาตรการ “3เก็บ ป้องกัน3โรค” คือ โรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย เพราะมียุงลายเป็นพาหะทั้ง 3 โรค โดย1.เก็บบ้านให้สะอาด โปร่ง โล่ง ไม่ให้มีมุมอับทึบ เป็นที่เกาะพักของยุง2.เก็บขยะ เศษภาชนะรอบบ้าน ทําต่อเนื่องสัปดาห์ละครั้ง และ3.เก็บน้ํา สํารวจและปิดฝาภาชนะใส่น้ําให้มิดชิดหรือปล่อยปลากินลูกน้ํา ป้องกันยุงลายวางไข่
ทั้งนี้ผู้ป่วยไข้เลือดออกจะมีไข้สูงเฉียบพลัน เกิน38.5องศาเซลเซียส ส่วนใหญ่ไม่มีน้ํามูก ไม่ไอ มักมีหน้าแดง เบื่ออาหาร อาเจียน อาจมีผื่นแดง มีจุดเลือดออกเล็ก ๆ กระจายตามแขน ขา ลําตัว รักแร้ การรักษาจะเป็นการรักษาตามอาการ ขอให้เช็ดตัว และกินยาลดไข้พาราเซตามอล ห้ามใช้ยาพวกแอสไพริน ยากลุ่มเอ็นเสด เช่นไอบรูโพรเฟน เพราะจะทําให้เกล็ดเลือดเสียการทํางาน ระคายกระเพาะอาหารทําให้เลือดออกได้ง่ายขึ้น หากอาการไม่ดีขึ้นใน 2 วัน ขอให้ไปพบแพทย์ที่โรงพยาบาล เพราะผู้ป่วยประมาณ1ใน3จะมีอาการรุนแรง อาจมีภาวะช็อก ซึ่งส่วนใหญ่เกิดในช่วงที่ไข้ลดลงอย่างรวดเร็ว หากได้รับการรักษาอย่างถูกต้องทันท่วงทีจะฟื้นตัวอย่างรวดเร็ว อาการดีขึ้นใน2-3วันข้อมูลจากสํานักโรคติดต่อนําโดยแมลง กรมควบคุมโรค ตั้งแต่1มกราคม –7สิงหาคม2561มีรายงานผู้ป่วยไข้เลือดออก41,094ราย เสียชีวิต48รายสูงกว่าช่วงเวลาเดียวกันของปี2560ร้อยละ48
***************************************** 14 สิงหาคม 2561
รัฐบาลไทย-ข่าวทำเนียบรัฐบาล- รองปลัดกระทรวงยุติธรรม ร่วมเสวนา เรื่อง “มาตรการด้านสิทธิมนุษยชนเพื่อการลดการลงโทษทางอาญา”
วันจันทร์ที่ 9 กันยายน 2562
รองปลัดกระทรวงยุติธรรม ร่วมเสวนา เรื่อง “มาตรการด้านสิทธิมนุษยชนเพื่อการลดการลงโทษทางอาญา”
นายธวัชชัย ไทยเขียว รองปลัดกระทรวงยุติธรรม ร่วมเสวนา เรื่อง “มาตรการด้านสิทธิมนุษยชนเพื่อการลดการลงโทษทางอาญา” ในงานสัมมนา เรื่อง การลงโทษทางอาญากับหลักสิทธิมนุษยชน ครั้งที่ ๒
ในวันศุกร์ที่ ๖ กันยายน ๒๕๖๒ เวลา ๑๓.๐๐ น. ณ ห้องประชุม The Circle โรงแรมเซ็นทรา บายเซ็นทาราศูนย์ราชการและคอนเวนชัน เซ็นเตอร์ แจ้งวัฒนะ เขตหลักสี่ กรุงเทพฯ นายธวัชชัย ไทยเขียว รองปลัดกระทรวงยุติธรรม ร่วมเสวนา เรื่อง “มาตรการด้านสิทธิมนุษยชนเพื่อการลดการลงโทษทางอาญา” ในงานสัมมนา เรื่อง การลงโทษทางอาญากับหลักสิทธิมนุษยชน ครั้งที่ ๒ โดยได้เสวนาเสนอแนะเรื่องการนําโทษปรับทางปกครองมาใช้บังคับทางอาญา ในกรณีกระทําผิดที่เป็นการฝ่าฝืนกฎระเบียบของสังคมที่ไม่ถึงขนาดอาชญากรรม รวมทั้งปรับปรุงหลักเกณฑ์การปรับและอัตราค่าปรับใหม่เช่น บัญญัติในกฎหมายให้มีโทษปรับเท่านั้น ส่วนอัตราค่าปรับให้กําหนดในกฎหมายลําดับรอง กําหนดอัตราค่าปรับโดยใช้ค่าอ้างอิงทางเศรษฐกิจ กําหนดให้โทษปรับสามารถแบ่งชําระได้ เพื่อไม่ให้มีผลกระทบกับผู้ถูกลงโทษจนเกินควร นอกจากนี้ควรกําหนดโทษปรับทางอาญาและค่าปรับทางปกครองให้เป็นมาตรฐานเดียวกัน โดยอาจมีคณะกรรมการทําหน้าที่กําหนดอัตราโทษกลาง เพื่อไม่ให้เกิดความลักลั่นในระหว่างกําหนดอัตราโทษในร่างการพิจารณากฎหมาย อีกทั้งความผิดทางอาญาไม่ควรบัญญัติซ้ําซ้อนในกฎหมายเฉพาะ เว้นแต่จะมีเหตุผลพิเศษ ซึ่งข้อเสนอดังกล่าวจะมีส่วนช่วยทําให้ปัญหาคนล้นคุกลดลง และสามารถปรับพฤตินิสัยผู้กระทําผิดและคืนผู้พ้นโทษที่มีคุณภาพกลับคืนสู่สังคมต่อไป
รัฐบาลไทย-ข่าวทำเนียบรัฐบาล-นายกฯ ย้ำความสำคัญของครอบครัว แนะคนไทยใช้เวลาช่วงสงกรานต์มอบความรักความอบอุ่นให้แก่กัน ชี้รัฐบาลพร้อมดูแลสมาชิกในครอบครัวทุกคนให้มีความสุข
วันเสาร์ที่ 14 เมษายน 2561
นายกฯ ย้ําความสําคัญของครอบครัว แนะคนไทยใช้เวลาช่วงสงกรานต์มอบความรักความอบอุ่นให้แก่กัน ชี้รัฐบาลพร้อมดูแลสมาชิกในครอบครัวทุกคนให้มีความสุข
นายกฯ ย้ําความสําคัญของครอบครัว แนะคนไทยใช้เวลาช่วงสงกรานต์มอบความรักความอบอุ่นให้แก่กัน
ชี้รัฐบาลพร้อมดูแลสมาชิกในครอบครัวทุกคนให้มีความสุข
วันนี้ (14 เมษายน 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี ถือโอกาสวันครอบครัวเชิญชวนคนไทยมอบความรักและความอบอุ่นให้แก่สมาชิกในครอบครัว เนื่องจากครอบครัวถือเป็นหน่วยสังคมที่เล็กที่สุดที่เป็นรากฐานของการสร้างประเทศชาติให้ดี รวมทั้งยังเป็นจุดเริ่มต้นของการผลิตบุคลากรที่มีคุณภาพด้วย
"นายกฯ อยากให้ช่วงเทศกาลสงกรานต์ ซึ่งเป็นช่วงเวลาที่ทุกคนได้อยู่พร้อมหน้า เพราะส่วนใหญ่พี่น้องประชาชนเดินทางกลับภูมิลําเนาของตนเอง ได้เป็นช่วงเวลาของความสุขที่คนในครอบครัวจะได้พูดคุยกัน แสดงความห่วงใยและปรารถนาดีต่อกัน และทํากิจกรรมร่วมกัน เพื่อสร้างความอบอุ่นในครอบครัว เพราะกําลังใจจากคนรอบข้างจะทําให้สมาชิกรู้สึกว่าตนเองมีคุณค่า และมีความสุข"
นอกจากนี้ นายกรัฐมนตรียังกล่าวด้วยว่า สมาชิกในครอบครัวมีตั้งแต่เด็กเล็กจนถึงผู้สูงอายุ โดยเฉพาะเด็กแรกเกิด - 3 ขวบนั้น ถือเป็นช่วงวัยแห่งโอกาสทองของมนุษย์ และจําเป็นต้องได้รับการดูแลจากพ่อแม่ตลอด 24 ชม. ดังนั้น ครอบครัวจึงเป็นผู้ที่จะสร้างพื้นฐานที่ดีให้กับเด็กทั้งความแข็งแรงของร่างกาย จิตใจ และอารมณ์
ในส่วนของรัฐบาลนั้นมีมาตรการมากมายเพื่อสนับสนุนการเลี้ยงดูเด็กในช่วงวัยนี้ เช่น โครงการเงินอุดหนุนเพื่อเลี้ยงดูเด็กแรกเกิดที่จะช่วยแบ่งเบาภาระของครอบครัวผู้มีรายได้น้อย รวมทั้งมาตรการดูแลสมาชิกในครอบครัวในวัยอื่น ๆ ไม่ว่าจะเป็นการสนับสนุนการพัฒนาศักยภาพของพ่อแม่ที่อยู่ในวัยแรงงาน ทั้งการจัดหางาน การพัฒนาทักษาฝีมือ การสนับสนุนค่าครองชีพ การสร้างระบบบํานาญผ่านกองทุนการออมแห่งชาติ การดูแลผู้สูงอายุด้วยเบี้ยยังชีพ ส่งเสริมการจ้างงานผู้สูงอายุ และมอบสินเชื่อสร้างอาชีพวัยเก๋า เป็นต้น
"นายกฯ ยังให้ข้อคิดแก่เด็กและเยาวชนในครอบครัวด้วยว่า อาจหาโอกาสพูดคุยกับผู้สูงอายุบ่อย ๆ เพื่อเรียนรู้เรื่องราวต่าง ๆ ที่เป็นประโยชน์ เช่น ความรู้และประสบการณ์ในการทํางานและการใช้ชีวิต ตลอดจนเกร็ดความรู้ทางประวัติศาสตร์ในช่วงชีวิตของผู้สูงอายุ ซึ่งจะเป็นประโยชน์ต่อการพัฒนาตนเองของคนรุ่นหลัง"
......................................................
รัฐบาลไทย-ข่าวทำเนียบรัฐบาล-พม. เตรียมจัดตั้ง สภาเด็กและเยาวชน ทั่วประเทศ
วันพฤหัสบดีที่ 27 เมษายน 2560
พม. เตรียมจัดตั้ง สภาเด็กและเยาวชน ทั่วประเทศ
พม. เตรียมขับเคลื่อนตามพระราชบัญญัติส่งเสริมการพัฒนาเด็กและเยาวชนแห่งชาติ (ฉบับที่ ..)  พ.ศ. ....ที่จะประกาศใช้ภายในเดือนพฤษภาคม 2560 นี้
วันนี้ (27 เม.ย. 60) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า พระราชบัญญัติส่งเสริมการพัฒนาเด็กและเยาวชนแห่งชาติ (ฉบับที่ ..) พ.ศ. .... ที่กําลังจะประกาศใช้ภายในเดือนพฤษภาคม 2560 นั้น มีสาระสําคัญและการเตรียมการขับเคลื่อน ตามพระราชบัญญัติดังกล่าว ดังนี้ 1) เพิ่มเติมองค์ประกอบคณะกรรมการส่งเสริมการพัฒนาเด็กและเยาวชนแห่งชาติ (กดยช.) ประกอบด้วย ปลัดกระทรวงดิจิทัลเพื่อเศรษฐกิจและสังคม ผู้บัญชาการตํารวจแห่งชาติ ปลัดกรุงเทพมหานคร และประธานสภาเด็กและเยาวชนแห่งประเทศไทย 2) กําหนดให้มีการจัดตั้งสภาเด็กและเยาวชนทุกระดับ จํานวน 8,781 แห่ง ประกอบด้วย 2.1) สภาเด็กและเยาวชนตําบล/เทศบาล 7,775 แห่ง ซึ่งต้องจัดตั้งให้แล้วเสร็จภายใน 120 วัน นับตั้งแต่วันที่พระราชบัญญัตินี้ใช้บังคับ 2.2) สภาเด็กและเยาวชนอําเภอ 878 แห่ง 2.3) สภาเด็กและเยาวชนเขต (กรุงเทพมหานคร) 50 แห่ง โดยจัดตั้งให้แล้วเสร็จภายใน 150 วัน นับตั้งแต่วันที่พระราชบัญญัตินี้ใช้บังคับ 2.4) สภาเด็กและเยาวชนจังหวัด 76 แห่ง 2.5) สภาเด็กและเยาวชนกรุงเทพมหานคร 1 แห่ง โดยจัดตั้งให้แล้วเสร็จภายใน 180 วัน นับตั้งแต่วันที่พระราชบัญญัตินี้ใช้บังคับ และ 2.6) สภาเด็กและเยาวชนแห่งประเทศไทย 1 แห่ง
นายไมตรี กล่าวต่อไปว่า สําหรับการคัดเลือกคณะบริหารสภาเด็กและเยาวชนแต่ละระดับ ทางส่วนกลางจะเป็นผู้กําหนด
วัน/ห้วงเวลาในการคัดเลือกพร้อมกันทั่วประเทศ โดยประธานสภาเด็กและเยาวชนทุกระดับ จําเป็นต้องผ่านการเป็นคณะบริหารสภาเด็กและเยาวชนระดับตําบล/เทศบาล และมีวาระการดํารงตําแหน่งคราวละ 2 ปี ไม่เกิน 2 วาระติดต่อกัน 3) กําหนดให้สภาเด็กและเยาวชนทุกระดับเป็นผู้เสนอแต่งตั้งที่ปรึกษาคณะบริหารสภาเด็กและเยาวชน 4) กําหนดให้หัวหน้าบ้านพักเด็กและครอบครัวทุกจังหวัด ส่งเสริม สนับสนุน และประสานงานองค์การบริหารส่วนตําบล/เทศบาล ในการจัดตั้งสภาเด็กและเยาวชนตําบล/เทศบาล และ
5) กําหนดให้กรมกิจการเด็กและเยาวชน (ดย.) ส่งเสริม สนับสนุน และประสานงานจัดตั้งและดําเนินกิจการสภาเด็กและเยาวชนทุกระดับ
“อย่างไรก็ตาม กระทรวงการพัฒนาสังคมฯ ในฐานะหน่วยงานที่มีภารกิจดูแลและพัฒนาเด็กและเยาวชนในทุกระดับทั่วประเทศ พร้อมประสานความร่วมมือกับหน่วยงาน ที่เกี่ยวข้อง ในการเตรียมความพร้อมเพื่อขับเคลื่อนงานตามพระราชบัญญัติดังกล่าว ทั้งนี้ พลังของการมีส่วนร่วมของเด็กและเยาวชนทั่วประเทศ จะเป็นกลไกลสําคัญในการขับเคลื่อนงานพัฒนา เพื่อให้เกิดประโยชน์ต่อชุมชนและสังคมส่วนรวม ซึ่งนําไปสู่ความปรองดอง สมานฉันท์ในสังคมต่อไป” นายไมตรี กล่าวในตอนท้าย
รัฐบาลไทย-ข่าวทำเนียบรัฐบาล-ก.ยุติธรรม ขับเคลื่อนนโยบาย “ยุติธรรมสู่หมู่บ้าน นำบริการรัฐสู่ประชาชน” อำนวยความยุติธรรมในพื้นที่ภาคใต้
วันศุกร์ที่ 17 กุมภาพันธ์ 2560
ก.ยุติธรรม ขับเคลื่อนนโยบาย “ยุติธรรมสู่หมู่บ้าน นําบริการรัฐสู่ประชาชน” อํานวยความยุติธรรมในพื้นที่ภาคใต้
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมมอบนโยบายและชี้แจงภารกิจของกระทรวงยุติธรรม ในการอํานวยความยุติธรรมในระดับพื้นที่
ภายใต้โครงการ “ยุติธรรมสู่หมู่บ้านนําบริการรัฐสู่ประชาชน ครั้งที่ ๑ ประจําปีงบประมาณ พ.ศ. ๒๕๖๐”
เมื่อวันศุกร์ที่ ๑๗ กุมภาพันธ์ ๒๕๖๐ เวลา ๐๙.๐๐ น.
ณ ห้องบัวชมพู ชั้น ๓ โรงแรม ทวินโลตัส อําเภอเมือง จังหวัดนครศรีธรรมราช
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมมอบนโยบายและชี้แจงภารกิจของกระทรวงยุติธรรม
ในการอํานวยความยุติธรรมในระดับพื้นที่
ภายใต้โครงการ “ยุติธรรมสู่หมู่บ้านนําบริการรัฐสู่ประชาชน ครั้งที่ ๑ ประจําปีงบประมาณ พ.ศ. ๒๕๖๐”
เพื่อมอบนโยบายการทํางานเชิงบูรณาการการอํานวยความยุติธรรมแก่ประชาชนในระดับพื้นที่
พร้อมทั้งสร้างการรับรู้ให้กับเจ้าหน้าที่ผู้ปฏิบัติงานให้มีความรู้ความเข้าใจที่ถูกต้อง
ต่อการปฏิบัติงานของภาครัฐ เพื่อให้เกิดความร่วมมือจากทุกภาคส่วน
โดยมุ่งหวังให้ข้าราชการและผู้เกี่ยวข้องได้มีส่วนร่วมแก้ไขปัญหาความเดือดร้อนของประชาชน
ได้อย่างมีประสิทธิภาพ ในลักษณะร่วมกันคิด ร่วมกันวางแผน ร่วมกันทํา และร่วมกันติดตามประเมินผล
โดยเน้นการช่วยเหลือประชาชนที่ไม่ได้รับความเป็นธรรมให้เข้าถึงความเป็นธรรมได้ง่าย รวดเร็ว
ซึ่งจะทําให้เกิดประโยชน์สูงสุดต่อประชาชน สังคม และประเทศชาติอย่างยั่งยืน
โดยมีผู้บริหารของส่วนราชการในสังกัดกระทรวงยุติธรรม
และหัวหน้าส่วนราชการในเขตพื้นที่จังหวัดนครศรีธรรมราช
และจังหวัดสุราษฎร์ธานี ตลอดจนผู้ที่เกี่ยวข้อง เข้าร่วมฯ
ต่อจากนั้นในเวลา ๑๓.๐๐ น. ปลัดกระทรวงยุติธรรม พร้อมคณะ
ลงพื้นที่ตรวจเยี่ยมและพบปะประชาชน เพื่อให้การช่วยเหลือฟื้นฟูผู้ประสบอุทกภัย
พร้อมทั้งรับฟังปัญหาความเดือดร้อนของประชาชน และมอบอุปกรณ์ช่วยเหลือผู้ประสบอุทกภัยในพื้นที่
โดยมีนายสกล จันทรักษ์ รองผู้ว่าราชการจังหวัดนครศรีธรรมราช
ข้าราชการ และเจ้าหน้าที่ที่เกี่ยวข้อง ตลอดจนประชาชนในพื้นที่ จํานวน ๓๐๐ คน ให้การต้อนรับ
ณ ศาลาหมู่บ้าน หมู่ที่ ๑๔ (ศาลาโมรา) ตําบลท่าเรือ อําเภอเมือง จังหวัดนครศรีธรรมราช
รัฐบาลไทย-ข่าวทำเนียบรัฐบาล-ศธ.เตรียมความพร้อม วิทยาลัยเกษตรฯ เป็นฐานปฏิบัติการให้เกษตรกรไทยผลิตอาหารปลอดภัยในวิกฤตโควิด-19 [กระทรวงศึกษาธิการ]
วันพุธที่ 1 เมษายน 2563
ศธ.เตรียมความพร้อม วิทยาลัยเกษตรฯ เป็นฐานปฏิบัติการให้เกษตรกรไทยผลิตอาหารปลอดภัยในวิกฤตโควิด-19 [กระทรวงศึกษาธิการ]
ศธ.เตรียมความพร้อม วิทยาลัยเกษตรฯ เป็นฐานปฏิบัติการให้เกษตรกรไทยผลิตอาหารปลอดภัยในวิกฤตโควิด-19
(1 เมษายน 2563) คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เปิดเผยภายหลังประชุมร่วมกับผู้บริหารวิทยาลัยเกษตรและเทคโนโลยี และวิทยาลัยประมง 47 แห่งทั่วประเทศ ผ่านระบบ Video Conference เพื่อวางแนวทางในการจัดการเรียนการสอนของวิทยาลัยเกษตรและเทคโนโลยี และวิทยาลัยประมง
คุณหญิงกัลยา โสภณพนิช กล่าวว่า ขณะนี้ประเทศไทยและทั่วโลกกําลังเผชิญกับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ยังคงวิกฤตอยู่ โดยองค์การสหประชาชาติได้ประกาศสภาวะความมั่นคงทางด้านอาหาร อันเป็นผลมาจากการแพร่ระบาดของไวรัสโคโรนาว่า โลกจะต้องเผชิญกับการขาดแคลนอาหารอย่างไม่สามารถหลีกเลี่ยงได้
ศธ.จึงได้มอบหมายให้วิทยาลัยเกษตรและเทคโนโลยี และวิทยาลัยประมง ทั้ง 47 แห่ง เตรียมความพร้อมเพื่อเป็นผู้นําในการผลิตอาหารที่มีคุณภาพอย่างเพียงพอ เพื่อสร้างความมั่นคงทางอาหารให้กับประเทศไทยและทั่วโลก โดยในเบื้องต้นต้องทําให้วิทยาลัยปลอดภัย (Safety Colleges) เพื่อผลิตอาหารที่ปลอดภัย( Safety Food ) โดยใช้วิทยาศาสตร์และเทคโนโลยี
หากสถานการณ์โควิด-19 ยังคงระบาด วิทยาลัยเกษตรและเทคโนโลยีจะร่วมเป็นฐานปฏิบัติการที่สําคัญในการผลิตและสนับสนุนให้เกษตรกรไทยสามารถผลิตอาหารที่ปลอดภัยให้กับคนไทยและทั่วโลกได้
“ทั้งนี้ นักศึกษาวิทยาเกษตรฯ ทั้งหมด เป็นนักเรียนประจํา เรียนฟรี อยู่ฟรี อยากเชิญชวนนักเรียนเข้ามาสมัครเรียน แต่หากสถานการณ์โควิดในช่วงรับสมัครยังไม่ดีขึ้น ก็จะใช้มาตรการที่เข้มแข็งในการคัดกรองผู้ที่จะเข้าสู่วิทยาลัยเกษตรฯ ซึ่งขณะนี้เรามีเครื่องตรวจโควิด-19 ที่ทราบผลได้ 90% ภายใน 15 นาที มั่นใจว่าทั้งครูและนักศึกษาซึ่งเกี่ยวข้องกับอาหารและเทคโนโลยีการผลิตต่าง ๆ ต้องมีความปลอดภัยมั่นใจได้จริง” รมช.ศธ.กล่าว
รัฐบาลไทย-ข่าวทำเนียบรัฐบาล-ผู้ตรวจกระทรวงดิจิทัลฯ เร่งผลักดันผลงานหน่วยงานในสังกัดตามยุทธศาสตร์
วันอังคารที่ 4 กุมภาพันธ์ 2563
ผู้ตรวจกระทรวงดิจิทัลฯ เร่งผลักดันผลงานหน่วยงานในสังกัดตามยุทธศาสตร์
ผู้ตรวจกระทรวงดิจิทัลฯ เร่งผลักดันผลงานหน่วยงานในสังกัดตามยุทธศาสตร์
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมหารือประเด็นการตรวจราชการแผนงาน/โครงการตามแผนตรวจราชการ ดศ. ปีงบประมาณ พ.ศ.2563 ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม เมื่อวันที่ 3 กุมภาพันธ์ 2563 โดยมีผู้แทนจากหน่วยงานในสังกัดฯ ร่วมประชุมและรายงานความคืบหน้าการดําเนินงานตามยุทธศาสตร์กระทรวงฯ ทั้งนี้ มีโครงการที่น่าสนใจ ได้แก่ โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ โครงการส่งเสริมและพัฒนานวัตกรรมดิจิทัลเพื่อเกษตรสมัยใหม่ โครงการยกระดับศูนย์การเรียนรู้ ICT ชุมชนสู่ศูนย์ดิจิทัลชุมชน แผนพัฒนาเมืองอัจฉริยะ ( Smart City) โครงการพัฒนาระบบคลาวด์กลางภาครัฐ โครงการสํามะโนประชากรและเคหะ พ.ศ. 2563 และโครงการศูนย์ประสานงานและแก้ปัญหาข่าวปลอม (Fake News) เป็นต้น
**********************
รัฐบาลไทย-ข่าวทำเนียบรัฐบาล-รมช.วิวัฒน์ เปิดงานวันดินโลก จังหวัดอุดรธานี
วันพุธที่ 12 ธันวาคม 2561
รมช.วิวัฒน์ เปิดงานวันดินโลก จังหวัดอุดรธานี
รมช.วิวัฒน์ เปิดงานวันดินโลก จังหวัดอุดรธานี พร้อมใจสืบสานพระราชปณิธานของในหลวง ร.9 เพื่ออนุรักษ์ทรัพยากรดินอย่างยั่งยืน
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานวันดินโลก จังหวัดอุดรธานี ณ ศูนย์กสิกรรมธรรมชาติมาตรฐานอินทรีย์วิถีไทยคริสตจักรนาเรียง ตําบลตาดทอง อําเภอศรีธาตุ จังหวัดอุดรธานี ว่า ตามที่สหภาพวิทยาศาสตร์ทางดินนานาชาติ ได้มีมติทูลเกล้าทูลกระหม่อมถวายรางวัล “นักวิทยาศาสตร์ดินเพื่อมนุษยธรรม” เมื่อวันที่ 16 เมษายน 2555 แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เป็นพระองค์แรกของโลก เพื่อยกย่องและถวายราชสดุดีพระเกียรติคุณให้เป็นที่ประจักษ์ถึงพระวิสัยทัศน์ และพระราชกรณีกิจเกี่ยวกับการพัฒนาและอนุรักษ์ทรัพยากรดินอย่างยั่งยืน เพื่อสร้างความมั่นคงทางด้านอาหาร และในโอกาสเดียวกันผู้บริหารสหภาพวิทยาศาสตร์ทางดินนานาชาติ ได้ขอพระราชทานให้วันที่ 5 ธันวาคมของทุกปีเป็นวันดินโลก ต่อมาองค์การอาหารและเกษตรแห่งสหประชาชาติ (FAO) และที่ประชุมสมัชชาสหประชาชาติสมัยสามัญที่ 68 มีมติเมื่อ วันที่ 20 ธันวาคม 2556 รับรองให้วันที่ 5 ธันวาคมของทุกปีเป็น “วันดินโลก” (World Soil Day) โดยได้มีการบรรจุในปฏิทินปฏิบัติงานขององค์การสหประชาชาติอย่างเป็นทางการ ตั้งแต่ปี 2557 เป็นต้นมา และในวันที่ 5 ธันวาคมของทุกปี ประเทศสมาชิกองค์การสหประชาชาติกว่า 200 ประเทศ จะจัดงานเฉลิมฉลองวันดินโลกพร้อมกันทุกประเทศ และในประเทศไทย ได้จัดงานวันดินโลกพร้อมกันทั่วประเทศ เพื่อเชิดชูพระเกียรติยศในฐานะที่ทรงเป็นนักวิทยาศาสตร์ดินเพื่อมนุษยธรรมด้วย
"กระทรวงเกษตรและสหกรณ์ ขอยืนยันเจตนารมณ์จะสืบสาน พระราชปณิธานของสมเด็จพระปรมินทรมหาภูมิพลอดุลยเดช บรมนาถบพิตร โดยการน้อมนําพระราชดํารัส ดําเนินตามพระราชกรณียกิจเพื่อรักษาและใช้ประโยชน์ทรัพยากรดินและน้ํา ตามหลักปรัชญาของเศรษฐกิจพอเพียง เพื่อพัฒนาการเกษตรของไทย และยกระดับความเป็นอยู่ของเกษตรกรให้เกิดความมั่นคงในอาชีพและรายได้ สามารถดํารงชีวิตได้อย่างมีเกียรติและมีความสุข ตามพระราชปณิธานของพระองค์สืบไป" นายวิวัฒน์ กล่าว
สําหรับการจัดงานวันดินโลก จังหวัดอุดรธานี ณ ศูนย์กสิกรรมธรรมชาติมาตรฐานอินทรีย์วิถีไทยคริสตจักรนาเรียง ผู้เข้าร่วมงานประกอบด้วย เกษตรกร หมอดินอาสา นักเรียน นักศึกษา ข้าราชการ หน่วยงานภาคเอกชน กลุ่มเกษตรกรเครือข่ายต่างๆ ประชาชนทั่วไป ประมาณ 800 คน จะได้รับความรู้ความเข้าใจเกี่ยวกับการปฏิบัติพระราชกรณียกิจด้านการพัฒนาที่ดิน และตระหนักถึงความสําคัญของการที่ต้องร่วมกันอนุรักษ์ทรัพยากรดินให้มีความอุดมสมบูรณ์ รวมทั้งช่วยกันเผยแพร่ ขยายผล ตลอดจนนําศาสตร์พระราชาไปปรับใช้กับพื้นที่การเกษตรในท้องถิ่นของตนเองได้อย่างเหมาะสม.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมโรงพยาบาลเจ้าพระยาอภัยภูเบศร
วันพฤหัสบดีที่ 9 มีนาคม 2560
นายกรัฐมนตรีเยี่ยมชมโรงพยาบาลเจ้าพระยาอภัยภูเบศร
นายกรัฐมนตรีเยี่ยมชมโรงพยาบาลเจ้าพระยาอภัยภูเบศร
วันนี้ (9 มี.ค. 60) เวลา 11.00 น. พลเอก ประยุทธ์ จันทร์โอชา นายกรัฐมนตรี ตรวจราชการระบบการดูแลรักษาพยาบาลและติดตามความก้าวหน้า “โครงการเมืองสมุนไพร" (Herbal City) ณ อาคารพิพิธภัณฑ์เจ้าพระยาอภัยภูเบศร โรงพยาบาลเจ้าพระยาอภัยภูเบศร จังหวัดปราจีนบุรี
โรงพยาบาลเจ้าพระยาอภัยภูเบศร ดําเนินการโดยใช้การแพทย์ปัจจุบันผสมผสานภูมิปัญญาไทย นับเป็นแกนหลักในการขับเคลื่อนโครงการเมืองสมุนไพร (Herbal City) ซึ่งทางโรงพยาบาลฯ ได้จัดเตรียมนิทรรศการเมืองสมุนไพรปราจีนบุรี ภายใต้แนวคิด “จากรากเหง้า เราจะไปต่อ เกิดก่อเมืองสมุนไพร ก้าวไกลสู่สากล ไม่ทิ้งชุมชนและรากหญ้า” เพื่อแสดงถึงความพร้อมจะนําพาสมุนไพรไทยให้เติบโตอย่างก้าวกระโดด ตามนโยบายของรัฐบาล
นายกรัฐมนตรีแสดงความขอบคุณโรงพยาบาลเจ้าพระยาอภัยภูเบศร ที่นํา Local Brand สู่ Global Brand และกล่าวว่ารัฐบาลให้ความสําคัญกับสมุนไพรไทย โดยได้กําหนดแผนแม่บทแห่งชาติว่าด้วยการพัฒนาสมุนไพรไทย (ปี 2560-2564) เพื่อพัฒนาผลิตภัณฑ์จากสมุนไพรมาทําประโยชน์เพื่อเพิ่มมูลค่า และสร้างรายได้ให้แก่ประเทศตามนโยบายไทยแลนด์ 4.0
นายกรัฐมนตรีมีความยินดีที่ทุกภาคส่วนมีส่วนช่วยในการขับเคลื่อนการปฏิรูปสาธารณสุขไทย พร้อมแสดงความขอบคุณกระทรวงสาธารณสุขที่ดูแลและติดตามเรื่องนี้มาโดยตลอด โดยปราจีนบุรีเป็นจังหวัด 1 ใน 4 ของเมืองสมุนไพร ซึ่งอีก 3 แห่งกระจายกันอยู่ในภูมิภาคต่างๆ ได้แก่ ภาคเหนือในจังหวัดเชียงราย ภาคตะวันออกเฉียงเหนือในจังหวัดสกลนคร และภาคใต้ในจังหวัดสุราษฎร์ธานี
โอกาสนี้นายกรัฐมนตรีให้ข้อคิดเห็นว่าอยากให้มีการขยายความร่วมมือกับภาคการเกษตร เพื่อผลิตพืชสมุนไพรสู่ CLMV อาเซียน และระดับโลก โดยต้องขยายเครือข่าย และพัฒนาทั้งต้นทาง กลางทาง และปลายทาง มีการวิจัยและพัฒนาเพื่อขยายกําลังการผลิต ซึ่งรัฐบาลพร้อมให้การสนับสนุนอย่างเต็มที่เพื่อให้เกิดการขับเคลื่อนอย่างเป็นรูปธรรมต่อไป
****************************************
รัฐบาลไทย-ข่าวทำเนียบรัฐบาล-กระทรวงดิจิทัลฯ ยืนยันรัฐบาลไม่ได้สั่ง ISP ปิดกั้นเว็บไซต์กูเกิล-ยูทูบ แค่ปัญหาทางเทคนิคของผู้ให้บริการอินเทอร์เน็ตเท่านั้น
วันจันทร์ที่ 8 พฤษภาคม 2560
กระทรวงดิจิทัลฯ ยืนยันรัฐบาลไม่ได้สั่ง ISP ปิดกั้นเว็บไซต์กูเกิล-ยูทูบ แค่ปัญหาทางเทคนิคของผู้ให้บริการอินเทอร์เน็ตเท่านั้น
กระทรวงดิจิทัลเพื่อเศรษฐกิจและสังคมฯ
กระทรวงดิจิทัลเพื่อเศรษฐกิจและสังคม ชี้แจงข่าวลือรัฐบาลสั่งทดลองปิดกั้นการเข้าเว็บไซต์กูเกิลและยูทูบ ไม่เป็นความจริง ยืนยันไม่มีการสั่งการใดๆ กับผู้ให้บริการอินเทอร์เน็ต (ISP) เกี่ยวกับเรื่องดังกล่าว ย้ําขอความร่วมมือประชาชนช่วยสอดส่อง และใช้วิจารณญาณในการรับทราบข้อมูลข่าวสารต่างๆ หากสงสัยให้สอบถามผู้เกี่ยวข้องโดยตรง
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เปิดเผยถึงกรณีที่มีกระแสข่าวลือว่ารัฐบาลมีการทดลองปิดโซเชียลมีเดีย ทําให้ไม่สามารถเข้าเว็บไซต์กูเกิลและยูทูบ จากผู้ให้บริการอินเทอร์เน็ตบางรายได้นั้น กระทรวงดิจิทัลฯ ขอชี้แจงว่าข่าวลือดังกล่าวไม่เป็นความจริง เนื่องด้วยปัจจุบันการดําเนินการกับเว็บไซต์ที่ไม่เหมาะสมมีขั้นตอนการดําเนินการโดยกระทรวงดิจิทัลฯ จะส่งรายการ URL ที่ศาลอาญามีคําสั่งให้ระงับการทําให้แพร่หลายซึ่งข้อมูลคอมพิวเตอร์ฯ ไปยังสํานักงาน กสทช. เพื่อประสานงานกับผู้ให้บริการอินเทอร์เน็ตและกูเกิล ซึ่งเป็นเจ้าของยูทูบพิจารณาดําเนินการปิดกั้นตามกฎระเบียบและเงื่อนไขของบริษัทตามลําดับ หรือในกรณีเร่งด่วน กระทรวงดิจิทัลฯ จะส่งรายการ URL ที่ศาลอาญามีคําสั่งให้ระงับฯ ไปยังกูเกิลโดยตรงเพื่อดําเนินการอีกทาง ซึ่งที่ผ่านมาความร่วมมือระหว่างกระทรวงดิจิทัลฯ และกูเกิลเป็นไปได้ด้วยดี การดําเนินการทุกอย่างเป็นไปตามขั้นตอนของกฎหมาย ไม่มีการล่วงละเมิดสิทธิส่วนบุคคลแต่อย่างใด อีกทั้ง การประสานการทํางานร่วมกันก็เป็นไปอย่างใกล้ชิดมาโดยตลอด ดังนั้น จึงไม่มีความจําเป็นที่กระทรวงดิจิทัลฯ จะต้องทําการใดๆ ตามที่มีกระแสข่าวลือดังกล่าว
ส่วนในกรณีที่ผู้ใช้บริการไม่สามารถเข้าถึงยูทูบได้จากผู้ให้บริการอินเทอร์เน็ตบางราย อาจมีสาเหตุมาจากปัญหาทางด้านเทคนิค เนื่องด้วยปัจจุบันประเทศไทยมีการเข้าเรียกดูยูทูบเป็นจํานวนมาก จึงเป็นกรณีปกติที่ผู้ให้บริการฯ อาจทําการปรับปรุงด้านเทคนิคเพื่อเพิ่มประสิทธิภาพอุปกรณ์หรือช่องทางการสื่อสารให้สามารถรองรับการให้บริการได้อย่างต่อเนื่องและรวดเร็ว ซึ่งการปรับปรุงดังกล่าวอาจมีผลกระทบต่อการให้บริการในบางครั้งและน่าจะเป็นเพียงผลกระทบระยะสั้น
สําหรับปัญหาที่เกิดขึ้นนั้นกระทรวงดิจิทัลฯ ได้ประสานงานกับสํานักงาน กสทช. เพื่อแจ้งผู้ให้บริการฯ ทราบ และแก้ไขปัญหาฯ โดยเร็ว ซึ่งผู้ให้บริการฯ แจ้งว่า ปัญหาดังกล่าวเป็นข้อขัดข้องทางเทคนิคของผู้ให้บริการที่เกิดในระยะเวลาสั้นๆ และได้ดําเนินการแก้ไขให้สามารถให้บริการได้เป็นปกติแล้ว
อย่างไรก็ดี กระทรวงดิจิทัลฯ ขอความร่วมมือประชาชนผู้ใช้สื่อสังคมออนไลน์ทุกคนใช้วิจารณญาณในการติดตามข้อมูลข่าวสารต่างๆ หากพบเห็นข้อมูลที่น่าสงสัยเกี่ยวกับเรื่องดังกล่าว สามารถสอบถามหรือแจ้งไปยังหน่วยงานที่เกี่ยวข้อง อาทิ สํานักงาน กสทช.ทางสายด่วน 1200 หรือ ศูนย์บริการข้อมูลภาครัฐเพื่อประชาชน (GCC1111) โทร.สายด่วน 1111 เพื่อจะได้ดําเนินการแก้ไขปัญหาตามอํานาจหน้าที่โดยเร็วต่อไป
*********************